《次季翔韵送陈佥卫琰征大庸蛮》
明代·管讷

将军名将种，承诏讨南蛮。虏命危如卵，兵威重若山。

斩酋花石下，焚寨柿溪间。一月闻三捷，长歌奏凯还。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。